ఈఫిల్ టవర్
దీనిని రూపొందించిన ఇంజనీరు గుస్టావ్ ఈఫిల్ పేరు మీదుగా దీనికి "ఈఫిల్ టవర్" అని పేరు వచ్చింది. ఇది ప్యారిస్ లోనే ఎత్తైన భవనమే కాకుండా ప్రపంచంలోనే అత్యంత గుర్తింపు పొందిన నిర్మాణాలలో ఒకటి . 1889లో దీనిని స్థాపించినప్పటి నుంచీ 200,000,000 (ఇరవై కోట్లు) మందికి పైగా దీన్ని సందర్శించారు . వీరిలో 67,19,200 (అరవై ఏడు లక్షల పంతొమ్మిది వేల రెండు వందలు) మంది 2006లో సందర్శించారు.. దీనివల్ల ఇది ప్రపంచంలోకెల్లా ఎక్కువమంది డబ్బులిచ్చి సందర్శించే స్థలంగా ప్రఖ్యాతి గాంచింది.
బుర్జ్ ఖలీఫా
2010 అక్టోబరు 25న జరిగిన తన వార్షిక “బెస్ట్ టాల్ బిల్డింగ్స్ అవార్డ్స్ సెరమోనీ”లో భాగంగా కౌన్సిల్ ఆన్ టాల్ బిల్డింగ్స్ అండ్ అర్బన్ హ్యాబిటాట్ ఒక కొత్త అవార్డుతో బుర్జ్ ఖలీఫాను సత్కరించింది. ఆసమయంలో CTBUH యొక్క కొత్త టాల్ బిల్డింగ్ “గ్లోబల్ ఐకన్” అవార్డును బుర్జ్ ఖలీఫా సొంతం చేసుకుంది. CTBUH ప్రకారం, కొత్త “గ్లోబల్ ఐకన్” అవార్డ్ ద్వారా అత్యంత ప్రత్యేకమైన అద్భుతమైన ఎత్తు కలిగిన ఆకాశసౌధాలను గుర్తించడం జరిగింది, ఇందులో ఎన్నికైన ఎత్తైన భవనం కేవలం స్థానికంగా లేదా ప్రాంతీయంగా మాత్రమే ప్రభావాన్ని చూపడం కాకుండా ప్రపంచవ్యాప్తంగా ఎత్తైన భవనాల నిర్మాణ శైలిపై ప్రభావం చూపగలగాలి. ప్రణాళిక, నమూనా మరియు నిర్మాణంలో అది సరికొత్త ఆవిష్కరణగా ఉండాలి, ఎత్తైన భవనాల వాస్తుశాస్త్రం, ఇంజనీరింగ్, మరియు పట్టణ ప్రణాళికల విషంయంలో ఆ కొత్త భవనం ప్రభావం చూపడంతో పాటు ఆయా అంశాలను పునర్నిర్మించగలగాలి. ప్రతి పది లేదా పదిహేనేళ్లకొకసారి అసాధారణమైన ప్రాజెక్ట్ ద్వారా ప్రతిభ చూపిన సమయంలో ఈ అవార్డును సందర్భానుసారంగా ఇచ్చేందుకు ఉద్దేశించబడింది అని ఆ సంస్థ తెలిపింది.